আবদুল জলিল (সার্জেন্ট)
ফ্লাইট সার্জেন্ট (অবঃ) আবদুল জলিল (উচ্চারণ; জন্ম: ২০ মার্চ, ১৯৩৫) তৎকালীন ব্রিটিশ ভারতের নারায়ণগঞ্জ মহকুমার অধীনস্থ নরসিংদীর রায়পুরা থানার (বর্তমানে: বেলাবো উপজেলা) সল্লাবাদ ইউনিয়নের সররাবাদ (দক্ষিণ পাড়া) গ্রামে জন্মগ্রহণকারী আগরতলা মামলার অন্যতম অভিযুক্ত ও বীর মুক্তিযোদ্ধা। খুব ছোটবেলা থেকেই বিশিষ্ট রাজনীতিবিদ, শিক্ষাবিদ, সংগঠক, সমাজকর্মী ও সমাজ সংস্কারক আবদুল হামিদের একনিষ্ঠ অনুসারী ছিলেন। ১৯৪৬ সালে প্রাদেশিক পরিষদের নির্বাচনের প্রচারণায় আবদুল হামিদের পক্ষে জনমত তৈরীতে প্রচুর পরিশ্রম করেছিলেন। স্বাধীনতা ও মুক্তিযুদ্ধে অবদানের জন্য তিনি ২০২২ সালে স্বাধীনতা পুরস্কারে ভূষিত হন।